Id-Deċiżjoni tal-Kummissjoni
tas-6 ta’ Jannar 2004
li temenda l-Anness D li jinsab mad-Direttiva 88/407/KEE fir-rigward taċ-ċertifikati tas-saħħa li japplikaw għall-kummerċ intra-Komunitarju fl-isperma ta’ annimali domestiċi ta’ speċi bovini
(notifikata bid-dokument numru K(2003) 5307)
(Test b’relevanza għaż-ŻEE)
(2004/101/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 88/407/KEE ta’ l-14 Ġunju 1988 li tniżżel il-ħtiġiet tas-saħħa ta’ l-annimali li jirregolaw il-kummerċ u l-importazzjonijiet fil-Komunità ta’ sperma ta’ annimali domestiċi ta’l-ispeċi bovina [1], u b’mod partikolari l-Artikolu 17 tagħha,
Billi:
(1) D-Direttiva tal-Kunsill 2003/43/EC li temenda d-Direttiva 88/407/KEE tipprovdi li mill-1 ta’ Jannar 2005, l-isperama ta’ annimali domestiċi ta’ ispeċi bovina għandha tinġabar, tiġi proċessata u tinħażen skond id-dispożizzjonijiet il-ġodda ntrodotti bid-Direttiva 2003/43/KE sabiex tkun eliġibbli għall-kummerċ intra-Komunitarju.
(2) Madankollu, huwa xieraq li jiġi awtorizzat li jitkompla l-kummerċ ta’ ħażniet ta’ sperma ta’ l-annimali domestiċi ta’l-ispeċi bovina skond id-dispożizzjonijiet tad-Direttiva 88/407/KEE, qabel il-modifikazzjoni ntrodotta bid-Direttiva 2003/43/KE.
(3) Għalhekk, l-Artikolu 2 tal-paragrafu 2 tad-Direttiva 2003/43/KE jipprovdi li:
- sal-31 ta’ Diċembru 2004, l-Istati Membri għandhom jawtorizzaw kummerċ intra-Komunitarju u importazzjonijiet ta’ sperma ta’ annimali domestiċi ta’l-ispeċi bovina miġbura, ipproċessata, maħżuna qabel il-31 ta’ Diċembru 2004 u akkumpanjata b’ċ-ċertifikat skond il-mudelli previsti qabel l-emendi ntrodotti bid-Direttiva 20003/43/KE.
- wara din id-data, l-Istati Membri m’għandhomx jawtorizzaw kummerċ intra-Komunitarju fi u importazzjonijiet ta’ sperma ta’ annimali domestiċi ta’ l-ispeċi bovina skond id-dispożizzjonijiet li kienu fis-seħħ qabel kemm-il darba ma kienitx miġbura, pproċessata u maħżuna qabel il-31 ta’ Diċembru 2004. Madankollu, il-mudell taċ-ċertifikat applikabbli għall-kummerċ intra-Komunitarju meta jseħħ wara dik id-data tħalla barra.
(4) B’konsegwenza huwa meħtieġ li jiġu provduti mudelli ta’ ċertifikat għall-kummerċ fi u importazzjonijiet ta’ sperma ta’ annimali domestiċi ta’ l-ispeċi bovina miġbura, pproċessata u maħżuna qabel il-31 ta’ Diċembru 2004, imwettqa mill-1 ta’ Jannar 2005. Skond l-Artikolu 11.2 tad-Direttiva, madankollu, il-mudelli presenti ta’ ċertifikati għall-importazzjonijiet għandhom jiġu aġġornati fi strument separat.
(5) Fir-rigward ta’ kummerċ intra-Komunitarju, u fl-interess taċ-ċarezza, huwa meħtieġ li jiġi emendat l-Anness D li jinsab mad-Direttiva 88/407/KEE sabiex jippreċiża ż-żewġ mudelli ta’ ċertifikat applikabbli għall-kummerċ intra-Komunitarju fl-isperma bovina skond id-dispożizzjonijiet ta’ qabel u dawk ġodda ta’ l-imsemmija Direttiva.
(6) Għalkemm il-kummerċ f’ħażniet ta’ sperma miġbura qabel il-31 ta’ Diċembru 2004 għandu jkun transitorju u progressivament eliminat, b’hekk iġib skadut il-mudell korrispondenti taċ-ċertifikat, il-kapaċitajiet dejjiema ta’ ħażniet għall-prodott konċernat jagħmluha impossibbli fil-present li tiġi ffissata data għat-tħassir tiegħu.
(7) Il-miżuri li għalihom tipprovdi din id-Deċiżjoni huma skond l-opinjoni tal-Kumitat Permanenti dwar il-Katina ta’ l-Ikel u s-Saħħa ta’ l-Annimali.
ADOTTAT DIN ID-DEĊIŻJONI:
L-Artikolu 1
L-Anness D li jinsab mad-Direttiva 88/407/KEE huwa sostitwit bl-Anness li jinsab ma’ din id-Deċiżjoni.
L-Artikolu 2
Din id-Deċiżjoni għandha tgħodd mill-1 ta’ Jannar 2005.
L-Artikolu 3
Din id-Deċiżjoni hija ndirizzata lill-Istati Membri.
Magħmul fi Brussel, fis-6 ta’ Jannar 2004.